
ΝΟΜΟΣ ΥΠΆΡΙΘ. 3020 

Κύρωση της από 19 Απριλίου 2002 Πράξης-Νομοθετικού 
Περιεχομένου «Απαγόρευση πραγματοποίησης δοκι¬ 
μασιών ή προσομοιώσεων εξετάσεων από φροντιστή¬ 
ρια ή άλλους ιδιωτικούς φορείς». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Αρθρο 1 

Κυρώνεται και έχει ισχύ νόμου η από 19 Απριλίου 2002 
Πράξη Νομοθετικού Περιεχομένου «Απαγόρευση πραγ¬ 
ματοποίησης δοκιμασιών ή προσομοιώσεων εξετάσεων 
από φροντιστήρια ή άλλους ιδιωτικούς φορείς», η οποία 
δημοσιεύθηκε στις 19 Απριλίου 2002 στο ΦΕΚ 83 τεύχος 
Α' και το κείμενο της έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Απαγόρευση πραγματοποίησης δοκιμασιών ή προσο¬ 
μοιώσεων εξετάσεων από φροντιστήρια ή άλλους ιδιωτι¬ 
κούς φορείς. 

Ο ΠΡΟΕΔΡΟΣ ΤΗΣ ΕΑΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 44 παράγραφος 1 του Συ¬ 
ντάγματος. 

2. Την ανάγκη να μην πραγματοποιηθούν εξεταστικές 
δοκιμασίες ή προσομοιώσεις αυτών απά φροντιστήρια ή 
άλλους ιδιωτικούς φορείς, ώστε να διασφαλιστεί το κύ¬ 
ρος και η αξιοπιστία των πανελλαδικών εξετάσεων. 

3. Το γεγονός ότι η πραγματοποίηση εξεταστικών δοκι¬ 
μασιών ή προσομοιώσεων περιάγει σε δυσμενέστερη θέ¬ 
ση τους μαθητές που δεν παρακολουθούν μαθήματα σε 
φροντιστήρια ή άλλους ιδιωτικούς φορείς, με αποτέλε¬ 
σμα να μη μπορούν να διεκδικήσουν επί ίσοις όροις την ει¬ 
σαγωγή τους σε τμήματα της τριτοβάθμιας εκπαίδευσης. 

4. Το γεγονός ότι η πραγματοποίηση εξεταστικών δοκι¬ 
μασιών ή προσομοιώσεων ενδέχεται να περιορίσει τις ε¬ 
πιλογές της Κεντρικής Επιτροπής Εξετάσεων ως προς τα 
θέματα που αυτή θα επέλεγε για τη διεξαγωγή τους. 

5. Την κατεπείγουσα ανάγκη να αντιμετωπισθείτο ζήτη¬ 


μα εν όψει της επικείμενης προγραμματισμένης πραγμα¬ 
τοποίησης εξεταστικών δοκιμασιών ή προσομοιώσεων. 

6. Το απρόβλεπτο γεγονός ότι η προώθηση της σχετι¬ 
κής ρύθμισης σε συζητούμενο νομοσχέδιο δεν κατέστη 
δυνατή, αποφασίζουμε: 

Αρθρο μόνο 

Δεν επιτρέπεται η πραγματοποίηση, από φροντιστήρια 
ή άλλους ιδιωτικούς φορείς, εξεταστικών δοκιμασιών ή 
προσομοιώσεων, σε εθνικό ή τοπικό επίπεδο επί της εξε¬ 
ταστέας ύλης, κατά το πρότυπο της διεξαγωγής των εξε¬ 
τάσεων στα πανελλαδικώς εξεταζόμενα μαθήματα. Η πα¬ 
ραβίαση της παρούσας διάταξης συνιστά πειθαρχικά αδί¬ 
κημα των εμπλεκομένων εκπαιδευτικών και συνεπάγεται 
την αφαίρεση της άδειας λειτουργίας των φροντιστηρίων 
ή άλλων ιδιωτικών φορέων με απόφαση του Υπουργού Ε¬ 
θνικής Παιδείας και Θρησκευμάτων, που δημοσιεύεται 
στην Εφημερίδα της Κυβερνήσεως. 

Η παρούσα πράξη να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2002 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ΤΑ ΜΕΛΗ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ, ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑ- 
ΤΖΟΠΟΥΛΟΣ, ΒΑΣΩ ΠΑΠΑΝΔΡΕΟΥ, ΠΕΤΡΟΣ ΕΥΘΥΜΙΟΥ, ΔΗ- 
ΜΗΤΡΙΟΣ ΡΕΠΠΑΣ, ΑΛΕΞΑΝΔΡΟΣ ΠΑΠΑΔΟΠΟΥΛΟΣ, ΓΕΩΡ¬ 
ΓΙΟΣ ΔΡΥΣ, ΦΙΛΙΠΠΟΣ ΠΕΤΣΑΛΝΙΚΟΣ, ΕΥΑΓΓΕΛΟΣ ΒΕΝΙΖΕΛΟΣ, 
ΧΡΗΣΤΟΣ ΒΕΡΕΛΗΣ, ΜΙΧΑΗΛ ΧΡΥΣΟΧΟΪΔΗΣ, ΓΕΩΡΓΙΟΣ ΑΝΩ- 
ΜΕΡΙΤΗΣ, ΧΡΗΣΤΟΣ ΠΡΩΤΟΠΑΠΠΑΣ, ΣΤΕΦΑΝΟΣ ΜΑΝΙΚΑΣ 

Άρθρο 2 
Ισχύς 

Η ισχύς του νόμου αυτού αρχίζει από τη δημοσίευση 
στην Εφημερίδα της Κυβερνήσεως της από 19 Απριλίου 
2002 Πράξης Νομοθετικού Περιεχομένου «Απαγόρευση 
πραγματοποίησης δοκιμασιών η προσομοιώσεων εξετά¬ 
σεων από φροντιστήρια ή άλλους ιδιωτικούς φορείς». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Παραγγέλλομε τη δημοσίευση τσυ παρόντος στην Εφημερίδα της Κυβερνησεως και την εκτέλεσή του ως νόμου 
του Κράτους. 

Αθήνα, 13 Ιουνίου 2002 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 17 Ιουνίου 2002 

ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




